Santos FC

Santos Futebol Clube on Brasiilia jalgpalliklubi, mis tegutseb São Paulo osariigis Santoses. Klubi mängib Brasiilia kõrgliigas Campeonato Brasileiro Série A ja São Paulo osariigi meistrivõistlustel Campeonato Paulista. Klubi asutati 1912. aastal Santoses kolme spordientusiasti poolt, kuna sel ajal puudus linnal jalgpallis esindusklubi. Santos on Brasiilia üks edukamaid jalgpalliklubisid, olles tulnud Brasiilia meistriks kaheksal korral. São Paulo osariigi meistrivõistlused on võidetud 22 korral ja Brasiilia karikavõistlused Copa do Brasil korra, 2010. aastal. Santos on olnud edukas ka rahvusvahelisel tasandil. Lõuna-Ameerika meistrivõistluste Copa Libertadores võitjaks on tuldud kolmel korral, viimati 2011. aastal. Kõige suuremat edu saavutas klubi 1960. aastatel. Toonasesse kuldsesse põlvkonda kuulusid teiste seas Gilmar, Mauro Ramos, Mengálvio, Coutinho, Pepe ja sageli kõigi aegade parimaks jalgpalluriks valitud Pelé. Nimega Os Santásticos tuntud meeskond võitis sellel kümnendil üle 20 tiitlivõistluse, sealhulgas tuli rekordiliselt viis korda järjest Brasiilia meistriks (1961–1965). Aastal 1962 võideti ühe hooaja jooksul São Paulo osariigi meistrivõistlused, Brasiilia meistrivõistlused, Lõuna-Ameerika meistrivõistlused ja Intercontinental Cup. Santose kodustaadion on alates 1916. aastast olnud Estádio Urbano Caldeira, mis mahutab 16 068 pealtvaatajat. Staadioni väiksuse tõttu on peetud osad olulisemad mängud suurematel staadionitel. Kuna Santosel ei ole kodulinnas ühtegi lähedast rivaali, on suurimateks rivaalideks kujunenud lähedal asuva São Paulo linna klubid Corinthians, São Paulo ja Palmeiras. Santose tunnusvärvid on must ja valge. Santose naiskond mängib Brasiilia naiste kõrgliigas Brasileirão Feminino ja on tulnud Brasiilia meistriks 2017. aastal. Seisuga 28. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Rahvusvahelised Intercontinental Cup (2): 1962, 1963 Intercontinental Champions' Supercup (1): 1968 Copa Libertadores (3): 1962, 1963, 2011 Copa CONMEBOL (1): 1998 Recopa Sudamericana (1): 2012 Üleriigilised Campeonato Brasileiro Série A (8): 1961, 1962, 1963, 1964, 1965, 1968, 2002, 2004 Copa do Brasil (1): 2010 Torneio Rio – São Paulo (5): 1959, 1963, 1964, 1966, 1997 Osariigilised Campeonato Paulista (22): 1935, 1955, 1956, 1958, 1960, 1961, 1962, 1964, 1965, 1967, 1968, 1969, 1973, 1978, 1984, 2006, 2007, 2010, 2011, 2012, 2015, 2016 Copa Paulista (1): 2004 Enim väravaid klubi särgis – Pelé (1091 väravat aastatel 1956–1974) Enim mänge klubi särgis – Pelé (1106 mängu aastatel 1956–1974) Alex Sandro – Carlos Alberto – Clodoaldo – Coutinho – Danilo – Diego – Edu – Elano – Gilmar – Giovanni – Ibson – Léo – Lima – Neymar – Paulo Henrique Ganso – Pelé – Pepe – Robinho – Rodrygo Goes – Carlos Sánchez – Zito ... Serginho Chulapa (2001) Cabralzinho (2001) Celso Roth (2002) Émerson Leão (2002–2004) Vanderlei Luxemburgo (2004) Oswaldo de Oliveira (2005) Alexandre Gallo (2005) Nelsinho Baptista (2005) Vanderlei Luxemburgo (2006–2007) Émerson Leão (2008) Cuca (2008) Márcio Fernandes (2008–2009) Vagner Mancini (2009) Vanderlei Luxemburgo (2009) Dorival Júnior (2010) Adilson Batista (2011) Muricy Ramalho (2011–2013) Claudinei Oliveira (2013) Oswaldo de Oliveira (2013–2014) Enderson Moreira (2014–2015) Marcelo Fernandes (2015) Dorival Júnior (2015–2017) Levir Culpi (2017) Jair Ventura (2018) Cuca (2018) Jorge Sampaoli (2018–2019) Jesualdo Ferreira (2019–2020) Cuca (2020–2021) Ariel Holan (2021) Fernando Diniz (2021) Fábio Carille (2021–2022) Fabián Bustos (2022) Lisca (2022) Odair Hellmann (2023) Paulo Turra (2023–) Ametlik koduleht